《满庭芳 住铁查山云光洞作》
金朝·王处一

俯视沧溟，屏山掩映，万重松桧森然。金波滚滚，云锁翠峰巅。

书对清光浩渺，更阑显、月印新鲜。圆明聚，红霞影里，捧出洞中仙。

无初真面目，如今了了，高卧云轩。为丹炉无漏，颐养三千。

圣祖垂光下降，诸天举、婴子朝元。功成也，金书紫诏，常在玉皇前。

作者简介：（1142—1217）金宁海东牟（今山东乳山）人，道士，字玉阳，号全阳子，一说号华阳子。从王重阳学道，修真于昆崳山烟霞洞。人称“跌脚仙人”。章宗承安中，曾被召见。元世祖时赠玉阳体元广度真人。